向者越南為中國郡县，無文字。自東漢始，書皆漢字。比至陳朝，漢文通用越南，書冊史撰，莫不文言。其最著者，推《大越史記全書》也。而爾時文章，不與口語同，當以漢著檢之。文言既異，則其語難表。漢文雖傳，然習用繁難。有識者出，仿漢字六書制，作成喃字。文人阮攸，撰《斷腸新聲》，書以喃字，是以膾炙人口。其王尊北，士人目之為下乘，終不得入公堂。康熙中，有法蘭西教士曰亞歷山大羅德者，援引拉丁字母，始作新書，乃得傳用及今。